
కష్టాల్లో ఉన్నవారిని ఆదుకున్నా, పరిసరాల్ని పరిశుభ్రంగా ఉంచినా, ఒకరికి అన్నం పెట్టినా.. దేశభక్తి కిందికే వస్తుందని అంటున్నారు ‘యాక్షన్ కింగ్’ అర్జున్. సోమవారం ఆయన హైదరాబాద్లో పత్రికలవారితో మాట్లాడుతూ దేశభక్తికి తనదైన నిర్వచనం ఇచ్చారు. ‘‘మొదట మన గదిని శుభ్రంగా ఉంచాలనుకుంటాం. తర్వాత ఇల్లంతా బాగుండాలనుకుంటాం. ఆ తర్వాత మన ఇంటి ముందు శుభ్రంగా ఉండాలనీ, ఎవరూ చెత్తవేయకూడదనీ భావిస్తాం. మన ఇల్లు ఎలాగో దేశం కూడా అలాగే. దేశమంతా శుభ్రంగా, మంచిగా ఉండాలని కోరుకోవాలి. దేశభక్తి అంటే సరిహద్దుల్లో ఏకే 47 గన్స్ పట్టుకొని కాపలా కాస్తూ దేశాన్ని కాపాడుకోవడం, శత్రువులు రాకుండా చూడటమే కాదు.. దేశంలోని పేదలకు చిన్న సాయం చేసినా చాలు.. అది దేశభక్తే. మన దేశంలో చాలా మంది పేదవాళ్లున్నారు. ఒక రోజు ఒకరికి అన్నం పెడితే సేవ చేస్తున్నామన్న మాటే. అది దేశభక్తే. మనం వెళ్తుంటే రోడ్డుపై పనికిరాని వస్తువులు, చెత్త కనిపిస్తుంటాయి. వాటిని తీసి  చెత్తకుండీలో వేసినా చాలు. ఏ రూపంలోనైనా ఒక మంచి పని చేస్తే, కష్టాల్లో ఉన్నవాళ్లకు చేయగలిగినంత సాయం చేస్తే అది దేశభక్తే. నేను నాకు సాధ్యమైన రీతిలో అలాంటి పనులు చేస్తూనే ఉంటాను. అయితే వాటికి పబ్లిసిటీ ఇచ్చుకోవడం ఇష్టం ఉండదు’’ అని చెప్పుకొచ్చారు అర్జున్.

kashtaallo unnavaarini aadukunna, parisaraalni parisubhramgaa unchinaa, okariki annam pettina.. deshabhakti kindike vastundani antunnaru ‘action king’ arjun. somavaram aayana hyderabadlo patrikalavaarito maatlaadutuu deshabhaktiki tanadaina nirvachanam icharu. ‘‘modata mana gadini subhramgaa unchalanukuntam. tarvaata illanta bagundalanukuntam. aa tarvaata mana inti mundu subhramgaa undaalanee, evaruu chettaveyakudadanii bhavistam. mana illu elago desham kuudaa alaage. deshamanta subhramgaa, manchigaa undaalani korukovali. deshabhakti ante sarihaddullo eke 47 guns pattukoni kapala kaastuu deshaanni kapadukovadam, satruvulu rakunda chudatame kaadu.. desamloni pedalaku chinna saayam chesina chaalu.. adhi deshabhakte. mana desamlo chala mandi paedavaallunnaaru. oka roju okariki annam pedithe seva chestunnamanna mate. adhi deshabhakte. manam veltunte roddupai panikiraani vastuvulu, chetta kanipistuntaayi. vaatini teesi  chettakundilo vesina chaalu. e roopamloonainaa oka manchi pani cheste, kashtaallo unnavaallaku cheyagaliginanta saayam cheste adhi deshabhakte. nenu naaku saadhyamaina reetilo alanti panulu chestune untaanu. ayithe vaatiki publicity ichukovadam ishtam undadu’’ ani cheppukochaaru arjun.